Exista mai multe clase de trafic ce diferentiaza acest produs. Emblema de pe cutie iti spune daca este destinat unui trafic redus sau intens, potrivit pentru spatiile industriale si comerciale. Mai jos este prezentata clasificarea:
AC1 - destinat uzului casnic cu trafic minim, ca de exemplu dormitorul;
AC2 - potrivit pentru uz casnic cu trafic moderat, cum ar fi livingul sau holul;
AC3 - folosit in scop casnic pentru zonele cu trafic intens, bucataria sau baia, dar si in spatii comerciale cu trafic redus, precum birouri mici sau camere de hotel;
AC4 - destinat uzului comercial cu trafic mediu, cum ar fi birouri, showroom-uri;
AC5 - folosit in zonele comerciale cu trafic intens, ca de exemplu mall-uri.
La aceste embleme se mai adauga un nou simbol compus din doua cifre si anume: 21, 22, 23, 31, 32, 33. Prima cifra semnifica destinatia, 2 = spatiu rezidential, 3 = spatiu comercial. A doua cifra explica intensitatea traficului, 1 = redus, 2 = mediu 3 = intens.